Espenes

Espenes er ei bygd i Dyrøy kommune i Troms. Stedet ligger langs Espenesbogen, ei bukt på sørsiden av Solbergfjorden.

Espenes ligger cirka 3 km nordøst for kommunesentret Brøstadbotn. Fylkesvei 211 går gjennom bygda. De fleste sentrumsfunksjoner, deriblant skole, butikk og posttjenester finner man i Brøstadbotn (postnr. 9311), men Espenes har egen frisør. Langs bilveien østover er det 2 mil til det større tettstedet Sørreisa og knappe 4 mil til byen Finnsnes.

Like over Solbergfjorden, på Senja, ligger Vangsvik.

 Moen grunnkrets 
Espenes utgjør den største bygda i Moen grunnkrets. Grunnkretsen omfatter så godt som hele den delen av kommunens fastland som ligger langs Solbergfjorden, fra grensen mot Sørreisa ved Lavika i øst og helt ut til Betholmen i vest. Med til grunnkretsen hører også Øvre Espenes, som ligger et par kilometer sørover, innover i landet.

Grunnkretsen har et areal på 36,92 km² og grenser i sør til Bjørkebakk, i sørvest til Brøstad og i øst til Gumpedal, Skøelvdal og Smørsgård, alle tre i Sørreisa kommune. Over Solbergfjorden i nord ligger Russevåg, Vikstranda og Tranøybotn i Senja kommune.

Innbyggertallet i grunnkretsen siden 2000:
 2000  2005 2010 2015 2020 2025 263 246 256 233 212 216

 Referanser 
Espenes/Moen på Norgeskart.no fra Statens kartverk, besøkt 27. april 2025

Kategori:Bosetninger i Dyrøy
Kategori:Bygder og grender i Troms